Odense Adresse-Contoirs Efterretninger, 1845-02-18
Udlandet. Orienten. J Gallerie des contemporains" hedder det: "Det er muligt, at det ottomanniske Rige, paa Grund af de Vanskeligheder, dets Fald vil føre med sig, vil kunne holde sig i sin faldefærdige Tilstand længere, end Man i Almindelighed troer. Men det er vor fulde Overbeviisning, at tidligt eller seent vil Osman's Slægt ophøre at herske, i det mindste hvad de Rester angaaer, som den endnu besidder i Europa, nemlig Constantinopel, Thracien, Bulgariet, Wallachiet, Moldau, Servien, Bosnien, Macedonien, Albanien, Thessalien og Epirus, af hvilke Provindser en Deel allerede nu i Virkeligheden saagodtsom er frigjort, ikke at tale om det egentlige Grækenland, der nu fuldkomment baade de facto og de jure udgjør et uafhængigt Land. Naar engang denne Skygge af det tyrkiske Herredømme ganske vil forsvinde af Europas Kort, frembyde sig kun tre Løsninger som mulige, enten vil Rusland forene sig med Engelland, med dettes Hielp bemægtige sig det rige Bytte, og overlade sin Rival til Erstatning Syrien og Ægypten: de tyrkiske Besiddelser ville da blive indskrænkede til Lille-Asien indtil Bjerget Taurus; eller ogsaa vil Forstaaelsen mellem disse to Magter være umulig, saa at Man maa lade de andre Magter deeltage med i Udstykningen af det osmanniske Rige, hvorved Lamartines System vil indtræde, som han saaledes kortelig har udtalt: "ligestor Jndflydelse og ligestore Provindser bør tilfalde de fire Magter, der kunne gjøre noget Krav. Rusland, Østerrig, Frankerig og Engelland." Lamartine udelukker Preussen, som, skjøndt i territorial Henseende uinteresseret, dog ikke synes at være af Lamartines Mening, idet det for nylig i Forening med Engelland har grundet et protestantisk Bispedømme i Jerusalem. Den tredie Mulighed endelig, der frembyder sig, er den, at en indfødt, christelig Folkestamme kunde hæve sig paa Ruinerne af det osmanniske Rige, og optage eller forbinde de forskjellige Nationaliteter, der have overlevet Tyrkernes Erobring; et nyt Folk, eller snarere et gammelt Folk, som, underkuet af Barbariet, uden nogensinde at kunne blive tilintetgjort af det, fordrevet fra sine Besiddelser, uden nogensinde at opgive dem, nu synes at vaagne op igjen til Live, for at modtage den Civilisation, som det selv har givet Occidenten, og føre den tilbage til de Lande, som den i saa mange Aarhundreder har forladt. - Med eet Ord, det Problem, der venter sin Løsning i Orienten, kan opløses paa tre Maader: 1) ved Engellands og Ruslands Forening, med Udelukkelse af de andre Magter, eller imod en Erstatning til disse, som nødvendigviis maa blive ufyldestgiørende; 2) ved Lamartines Delingsystem; 3) endelig ved Gjenoprettelsen af et græsk Rige i Constantinopel, hvis Bestemmelse skulde være at samle hele den orientalske Christenhed omkring sig. Den første Hypothese ophæver aabenbart den enropæiske Ligevægt, men ikke nok hermed, dersom Rusland med Herredømmet i Norden skulde forene den største Deel af det ottomanniske Rige og med sin uhyre Fastlandsmagt den Sømagt, som det vilde faae ved den skjønne Række af Krigshavne og ved de 60 til 80,000 Matroser, det vilde kunne skaffe tilveie i det europæiske Tyrkie og i det egentlige Grækenland, som da nødvendigviis maatte blive til en russisk Provinds, og dersom dette gigantiske Legeme ikke maatte opløse sig paa Grund af sin egen Udstrækning, saa kan Jngen forudsige, hvorledes det vilde gaae Østerrig, Preussen, Frankerig, ja selv Engelland ligeoverfor denne Kolos, og om ikke alle de store Principer for den borgerlige religieuse og politiske Frihed, for den soriale og individnelle Uafhængighed, hvis Triumph i Verden det 18de Aarhundrede har indviet, maatte gaae under. Vi ville haabe, at Frihedens og Civilisationens ædle Sag vil blive reddet, men den vil ganske vist blive underkastet en overordentlig stor Fare. Jeg veed vel, at der findes mange dristige og bestemte Folk iblandt os, der ikke i mindste Maade ville skrækkes over denne Udsigt, ja som endog ere færdige til at slutte Handelen med Rusland, saa at dette, imod at indrømme Frankerig Rhinen, skulde have Constantinopel, Nøglen til Verden, det europæiske Tyrkie, og Grækenland, det er at sige, 25,000 Qvadratmile, som engang ville kunne ernære 40 Millioner uvidende, fanatiske og krigerske Folk, og som tilbyde enorme Hjelpekilder af ethvert Slags baade til offensiv og defensiv Krig. Et saadant Bytte er at give en Kølle for en Pileqvist; et smukt Bytte, Fædrelandet.